Publication: Magyar Közlöny
Issue: MK-2002-114 (Year: 2002, Number: 114)
Era: 1990-2004
Section: nem képes megismerni és értékelni sem a választható lehetõségeket, sem pedig választása következményeit saját személyiségére, illetve késõbbi életére és társadalmi beilleszkedésére [21/1996. (V. 17.) AB határozat, ABH 1996,
Paragraph Index: 582

nem képes megismerni és értékelni sem a választható lehetõségeket, sem pedig választása következményeit saját személyiségére, illetve késõbbi életére és társadalmi beilleszkedésére [21/1996. (V. 17.) AB határozat, ABH 1996, 74.]. A 14—18 éves korosztályon belül a Btk. 199. §-a következtében kizárólag az adott fiatal fiú vagy leány konkrét esetben megnyilvánuló szexuális irányultsága szolgál alapul arra, hogy az állam büntetõjogi eszközökkel avatkozzon be a felnõtt személlyel létesített szexuális kapcsolatba. 1.2. A törvényhozónak szükségképpen megkülönböztetéseket kell tennie, amikor kijelöli, hogy az ifjúság, a gyermekek védelme érdekében milyen magatartásokra kíván reagálni büntetõjogi büntetéssel. Az Alkotmánybíróság e döntésben is megerõsíti, hogy az ifjúság egészséges szexuális fejlõdését szolgáló büntetõjogi eszközök meghatározása törvényhozói kompetencia, így a demokratikus többségi vélemény és érzület érvényesülésének tere

Source: https://magyarkozlony.hu/hivatalos-lapok/eb710bed6dfb189118ccf56032245da5984aac07/dokumentumok/83eafcc1bbf1bbb8c53dd907467e8c6009124a23/letoltes